Sag1
I foråret fik vi besøg af en tekniker, som skulle være gratis, da det var opstart på vores bredbånd ved YouSee.
I august modtager vi så en regning på teknikeren - jeg ringer og gør opmærksom på fejlen og får anerkendt at det er en fejl og at jeg vil modtage en kreditnota.
Kreditnota ser jeg intet til august ud, så jeg vælger at afvise regningen via min netbank, da den står alene. To uger senere modtager jeg kreditnota via mail...???
I skrivende stund 17. november, er kreditnotaen dog ikke udbetalt, så da jeg her til morgen modtager næste regning fra YouSee og kan se at man har smækket tekniker-besøget på her igen, bliver jeg virkelig chokeret.

Sag2
Vi har haft problemer med at vores CI-modul på tv ikke funger, så jeg har af tre omgange kontaktet YouSee om at få et nyt. Alle tre gange er der bestilt et nyt og eftersigende også lavet kreditnota på alle tre. Da man anerkendte at jeg ikke skulle betale for et nyt. 
De første to moduler har jeg intet set til, men det sidste kom hurtigt med posten. 
Alle tre kreditnotaer har jeg intet set til.
På min regning af i dag, har man så valgt at tage sig betalt for alle tre moduler - DOG er den ene blevet godtgjort.
Selvom de søde unge damer har tilbudt en mail, som jeg kunne skrive til... Så jeg kunne forsætte med den samme service-medarbejder fra gang til gang, var der ingen reaktion fra første service-dame til trods for at jeg skrev ind flere gange - også med mails som "Juhu..."
Hende den anden har jeg ikke prøvet.

I dag har jeg så ringet så ind og klaget min nød over min regning, og bliver igen mødt af en venlig ung herre, som nu opretter en sag for at undersøge om jeg skulle betale for ovennævnte...
Frustrationen er grænseløs. Hvorfor skal man nu til at undersøge... Jeg havde en klar aftale.
Jeg beder ham kigge i min sag, da de andre har lovet højt og helligt at skrive ind i min sag hvad vi har aftalt. Han fortæller at der ikke står noget.
WHAT... Derfor beder jeg ham nu skrive en mail TIL MIG indeholdende hvad vi har snakket om.
Jeg ved ikke hvorfor - måske fordi jeg føler at jeg fremadrettet bør få ALT på skrift, da man jo åbenbart ikke kan stole på enten:
at service-medarbejderen gør det de lover?
at service-medarbejderen kan finde ud af at bruge yousees it system?

Jeg ved godt at service-medarbejderen er chanceløs, men at man ikke engang kan blive stillet igennem til en overordnet, som kan tage nogle akkutte beslutninger, når kunden beder om det.

Jeg vil bare gerne have dette ud af verden, jeg er SÅ frustreret over at jeg igennem et halvt år minimum har skullet ringe til yousee 1 gang pr. måned for at skulle brokke mig.
Jeg kan jo ikke engang sige: "Til helved med YouSee". Hvis jeg vil se tv, hvor jeg bor, er jeg stavnsbundet til YouSee. 

Hvad sker der? Jeg har altid været super tilfreds med YouSee, men i dette år har I godt nok været anstrengende.
Og det er vildt provokerende at blive mødt med venlighed og "vil du have min mail-adresse", når der ikke er handling bag.
Hvem har ansvaret, hvem kan tage beslutningerne, hvorfor er jeres system/arbejdsgange så uflexible. 
Vi kan jo ikke alle sammen have Kontant til at løbe jer på døren med  vores sager???

Tilbage har jeg kun én ting at gøre... Vente på at "min sag bliver vurderet".
Det er SÅ FRUSTRERENDE.